Anodorhynchus

asurara
 hyasintara
 indigoara

Anodorhynchus (av og til også kalt blåaraer) er ei slekt med store, blå arapapegøyer (Arini) som inkluderer tre arter. Alle artene er endemiske for Sør-Amerika. To av dem er truet av utryddelse og en kan være utdødd.

 Beskrivelse 
Artene i slekten har blålig fjærdrakt, lang kileformet stjert og sort, kraftig krummet nebb. Utfargingen av fjærdrakten varierer mellom artene, fra intens koboltblå til blågrønn (kanskje også fiolettblå). Alle artene har dessuten nakne hudflekker nederst på kinnene mot undernebbet og rundt øynene. To av artene har også ei hudrand med naken gul hud på oversiden av overnebbet. 

 Atferd 
Artene hekker i hule trestammer og i hulrom i steile sandbanker og klipper. Hunnen legger normalt to egg, men selv om begge skulle klekke er det sjelden mer enn en unge som vokser opp. De livnærer seg i hovedsak av ulike frø og nøtter, men spiser også frukt.

 Habitat 
Fugler i slekten Anodorhynchus trives i åpne eller semi-åpne habitat og er endemiske for det sentrale og østlige Sør-Amerika, som har tropisk klima med jungel. 

 Arter 
 asurara (Anodorhynchus glaucus), - rødlistet som kritisk truet (CR), men mulig utdødd, oppført på CITES Appendix 1 og 2BirdLife International 2013. Anodorhynchus glaucus. The IUCN Red List of Threatened Species. Version 2014.3. Besøkt 2015-04-03- Argentina; Brasil; Paraguay; Uruguay
 hyasintara (Anodorhynchus hyacinthinus), - rødlistet som sårbar (VU), oppført på CITES Appendix 1 og 2BirdLife International 2014. Anodorhynchus hyacinthinus. The IUCN Red List of Threatened Species. Version 2014.3.  Besøkt 2015-04-03- Bolivia; Brasil; Paraguay
 indigoara (Anodorhynchus leari), - rødlistet som sterkt truet (EN), oppført på CITES Appendix 1 og 2BirdLife International 2013. Anodorhynchus leari. The IUCN Red List of Threatened Species. Version 2014.3.  Besøkt 2015-04-03- Brasil

En fjerde fugl er også beskrevet, kalt fiolettara (Anodorhynchus purpurascens), men den savner vitenskapelig støtte som egen art. Den ble beskrevet av Walter Rothschild i 1905 og publisert i boken hans Extinct Birds, utgitt i 1907.Rothschild, Walter (1907). Extinct Birds. Hutchison, London.

 Bildegalleri 

 Referanser 

 Eksterne lenker 


Kategori:Araer
Kategori:Fugler formelt beskrevet i 1824
Kategori:Dyr formelt beskrevet av Johann Baptist von Spix
Kategori:Sør-Amerikas fauna